Wólby do sakskeho krajneho sejma 2014
Wólby do sakskeho krajneho sejma 2014 wotměchu so dnja 31. awgusta 2014 a běchu šeste wólby po znowazałoženju swobodneho stata Sakskeje w lěće 1990. Wólby termin bě posledni dźeń lětnych prózdnin, dwě njedźeli pozdźišo wotměchu so tež wólby w Braniborskej a Durinskej. Wólbne wobdźělenje wučinješe jenož 49,1 %, štož bě dotal najniši wuslědk w Sakskej.
Wuslědk[wobdźěłać | žórłowy tekst wobdźěłać]
Křesćansko-demokratiska unija (CDU) z načolnym kandidatom a amtěrowacym ministerskim prezidentom Stanisławom Tilichom dósta z 39,4 % najwjetši podźěl lisćinowych hłosow a zdoby tež nimale wšitke direktne mandaty we wólbnych wokrjesach. Jeničke wuwzaće bě wólbny wokrjes Lipsk 2, hdźež bě kandidatka Lěwicy wuspěšna. Lěwica bě z 18,9 % na druhim a SPD z 12,4 % na třećim městnje. Lěto do toho załožena AfD zaćahny z 9,7 % k prěnjemu razej do krajneho sejma. Zeleni dóstachu 5,7 %, mjeztym zo so prawicarskej NPD z 4,9 % njeporadźi, w sejmje wostać. Tež FDP, kotraž bě hač dotal hromadźe z CDU w čorno-žołtej koaliciji knježiła, dyrbješe krajny sejm wopušćić a zhubi z tym jeje poslednje wobdźělenje w jednym krajnym knježerstwje a tuž tež wliw w zwjazkowej radźe.
Po wólbach wutwori so „wulka koalicija“ ze stronow CDU a SPD a kabinetom Tilich III.
Načolni kandidaća[wobdźěłać | žórłowy tekst wobdźěłać]
Stanisław Tilich, CDU
Rico Gebhardt, Lěwica
Martin Dulig, SPD
Holger Zastrow, FDP
Antje Hermenau, Zeleni
Frauke Petry, AfD
ces_Latn ces_Latn pol_Latn szl_Latn vec_Latn bos_Latn deu_Latn nob_Latn ltz_Latn pol_Latn lim_Latn grn_Latn